Εκκλησία του Χριστού Αντιφωνητή

Η Εκκλησία του Χριστού Αντιφωνητή είναι μια θολωτή εκκλησία στην Κύπρο, στην Επαρχία Κερύνειας, η οποία βρίσκεται στα βουνά κοντά στο χωριό Καλογραία. Είναι προσβάσιμη από ένα δίκτυο δρόμων και χωματόδρομων στην περιοχή Ερμπαρίου και Αγίου Αμβροσίου. Είναι υπό τον ντε φάκτο έλεγχο της Τουρκικής Δημοκρατίας της Βόρειας Κύπρου.

Το θεωνύμιο «Αντιφωνητής» σημαίνει «που Απαντά» ή «Εγγυητής».«αντιφωνητής ο. Eγγυητής· (εδώ ως προσων. του Χριστού, βλ. Henrich 1987: 137-8): Ηξεύρει τ’ Αντιφωνητής ετούτα να τα κρίνει (). [<αντιφωνώ + κατάλ. ‑τής. H λ. τον 6. αι. (DGE)· βλ. και LBG]». Κέντρο Ελληνικής Γλώσσας – Πύλη για την Ελληνική γλώσσα. Αρχειοθετήθηκε 2022-04-29 στο Wayback Machine. Σύμφωνα με την παράδοση, κάποιος δανειστής κατηγόρησε τον οφειλέτη ότι δεν του είχε επιστρέψει τα χρήματα. Τότε ο οφειλέτης ζήτησε να λύσουν τη διαφορά τους μπροστά σε μια εικόνα η οποία ανταποκρίθηκε και διαβεβαίωσε ότι η οφειλή είχε εξοφληθεί.

Το όνομα μαρτυρείται στα τέλη της μεσαιωνικής περιόδου. Τον δέκατο έκτο αιώνα, ο Στέφανος Λουζινιάν αναφέρει στο βιβλίο του Περιγραφή όλου του νησιού της Κύπρου (Description de toute l'isle de Cypre, Παρίσι, 1580) ότι ο Αντιφωνητής ήταν φέουδο που ανήκε στην οικογένειά του και ότι το μοναστήρι του Αντιφωνητή ίδρυσε η μητρική γιαγιά του Ιζαμπέλα Πέρες Φαμπρίσιους (Isabella Perez Fabricius), καθώς και ότι εκεί πέθανε ο αδελφός του Ιωάννης, ο οποίος είχε γίνει μοναχός με το όνομα Ιλαρίων.Enlart, Camille, and David Hunt, Gothic art and the Renaissance in Cyprus (London: Trigraph in association with the A.G. Leventis Foundation, 1987): 207.

Το μοναστήρι του Αντιφωνητή κτίστηκε κατά τη Βυζαντινή περίοδο, στα τέλη του 12ου αιώνα, ως καθολικό μονής και διακοσμήθηκε με τοιχογραφίες. Στα τέλη του 15ου - αρχές 16ου αιώνα το κτίριο τροποποιήθηκε. Προστέθηκε στον ναό ο νάρθηκας στα δυτικά, μια ανοικτή στοά στη νότια πλευρά της εκκλησίας, καθώς και ακόμη μια μεγαλύτερη σειρά τοιχογραφιών.«Πρωτοχριστιανικές θέσεις, Βυζαντινές/Μεταβυζαντινές εκκλησίες και μοναστήρια, μεσαιωνικά μνημεία». Τμήμα Αρχαιοτήτων Κυπριακής Δημοκρατίας. Ανακτήθηκε 29 Απριλίου 2022.

 Παραπομπές 

Κατηγορία:Βυζαντινές εκκλησίες
Αντιφωνητη
Κατηγορία:Εκκλησίες στην Κύπρο
Κατηγορία:Ιστορικά μνημεία στην Κύπρο
Κατηγορία:Εκκλησίες του 12ου αιώνα